Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ για την προσωρινή εφαρμογή διμερούς συμφωνίας μεταξύ της Ευρωπαϊκής Κοινότητας και της Ουκρανίας για το εμπόριο κλωστοϋφαντουργικών προϊόντων

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Σύμφωνα με τις διαπραγματευτικές οδηγίες του Συμβουλίου της 12 Ιουλίου 1999, η Επιτροπή διαπραγματεύτηκε συμφωνία για την επανεξέταση και την παράταση της ισχύουσας διμερούς συμφωνίας μεταξύ της Ευρωπαϊκής Κοινότητας και της Ουκρανίας για το εμπόριο κλωστοϋφαντουργικών προϊόντων. Η συμφωνία αυτή υπό μορφή ανταλλαγής επιστολών μονογραφήθηκε στις 15 Οκτωβρίου 1999.

Η συμφωνία προβλέπει παράταση της συμφωνίας κλωστοϋφαντουργικών μέχρι την 31 Δεκεμβρίου 2000. Προβλέπει επιπλέον αύξηση των ποσοτικών ορίων που εφαρμόζονται στις εισαγωγές κλωστοϋφαντουργικών προϊόντων από την Ουκρανία για το 1999 και το 2000 καθώς και μειώσεις στους δασμούς που εφαρμόζονται στις εξαγωγές κλωστοϋφαντουργικών προϊόντων από την ΕΚ προς την Ουκρανία. Εφόσον η συμφωνία προβλέπει αυξήσεις των επιπέδων των ποσοτικών περιορισμών για το 1999, η προσωρινή εφαρμογή θα αρχίσει να ισχύει το συντομότερο δυνατό μέσα στο 1999.

Το Συμβούλιο καλείται να εγκρίνει εξ ονόματος της Κοινότητας την παρούσα πρόταση για απόφαση του Συμβουλίου σχετικά με την προσωρινή εφαρμογή της συμφωνίας υπό μορφή ανταλλαγής επιστολών για την τροποποίηση της ισχύουσας συμφωνίας μεταξύ της Ευρωπαϊκής Κοινότητας και της Ουκρανίας για το εμπόριο κλωστοϋφαντουργικών προϊόντων και προϊόντων ένδυσης, εν αναμονή της επίσημης σύναψης της συμφωνίας αυτής εξ ονόματος της Κοινότητας.

Πρόταση

ΑΠΟΦΑΣΗ ΤΟΥ ΣΥΜΒΟΥΛΙΟΥ

για την προσωρινή εφαρμογή διμερούς συμφωνίας μεταξύ της Ευρωπαϊκής Κοινότητας και της Ουκρανίας για το εμπόριο κλωστοϋφαντουργικών προϊόντων

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη :

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133 σε συνδυασμό με το άρθρο 300, παράγραφος 2, πρώτη φράση και εξής,

την πρόταση της Επιτροπής [1],

[1] ΕΕ C &

Εκτιμώντας τα εξής:

(1) Η Επιτροπή διαπραγματεύτηκε εξ ονόματος της Κοινότητας διμερή συμφωνία για την επανεξέταση και παράταση της υπάρχουσας διμερούς συμφωνίας και των πρωτοκόλλων για το εμπόριο κλωστοϋφαντουργικών προϊόντων με την Ουκρανία·

(2) Η παρούσα διμερής συμφωνία - λαμβάνοντας υπόψη τις διατάξεις για τις αυξήσεις των ποσοστόσεων κατά το 1999 - πρέπει να εφαρμοστεί σε προσωρινή βάση το συντομότερο δυνατό πριν από το τέλος του 1999, μετά τη δημοσίευση της παρούσας απόφασης στην Επίσημη Εφημερίδα, εν αναμονή της ολοκλήρωσης των διαδικασιών που απαιτούνται για τη σύναψή της, και με την επιφύλαξη της αμοιβαίας προσωρινής εφαρμογής από την Ουκρανία.

ΑΠΟΦΑΣIZEI:

Άρθρο 1

Η συμφωνία υπό μορφή ανταλλαγής επιστολών για την τροποποίηση της συμφωνίας μεταξύ της Ευρωπαϊκής Κοινότητας και της Ουκρανίας για το εμπόριο κλωστοϋφαντουργικών προϊόντων εφαρμόζεται σε προσωρινή βάση, εν αναμονή της επίσημης σύναψής της και με την επιφύλαξη της αμοιβαίας προσωρινής εφαρμογής της συμφωνίας από την Ουκρανία [2].

[2] Η ημερομηνία στην οποία τίθεται σε ισχύ η προσωρινή εφαρμογή δημοσιεύεται στην Επίσημη Εφημερίδα των Ευρωπαϊκών Κοινοτήτων, σειρά C.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων. Αρχίζει να ισχύει την ημέρα μετά τη δημοσίευσή της στην Επίσημη Εφημερίδα.

Βρυξέλλες, [&]

Για το Συμβούλιο

Ο Πρόεδρος

ΠΑΡΑΡΤΗΜΑ

ΣΥΜΦΩΝΙΑ υπό μορφή ανταλλαγής επιστολών μεταξύ της Ευρωπαϊκής Κοινότητας και της Ουκρανίας για την ανανέωση της συμφωνίας μεταξύ της Ευρωπαϊκής Κοινότητας και της Ουκρανίας για το εμπόριο κλωστοϋφαντουργικών προϊόντων

Επιστολή του Συμβουλίου της Ευρωπαϊκής Ένωσης

Κύριε,

1. Η παρούσα επιστολή αναφέρεται στις διαπραγματεύσεις που διεξήχθησαν στις 14 και 15 Οκτωβρίου 1999 μεταξύ των αντίστοιχων αντιπροσωπειών της Ευρωπαϊκής Κοινότητας και της Ουκρανίας με σκοπό την ανανέωση της συμφωνίας μεταξύ της Ευρωπαϊκής Κοινότητας και της Ουκρανίας για το εμπόριο κλωστοϋφαντουργικών προϊόντων, συμπεριλαμβανομένων των παραρτημάτων της και των εγκεκριμένων πρακτικών ("η συμφωνία") που μονογραφήθηκε στις 5 Μαΐου 1993, όπως τροποποιήθηκε τελευταία και παρατάθηκε με τη συμφωνία υπό μορφή ανταλλαγής επιστολών η οποία μονογραφήθηκε στις 9 Νοεμβρίου 1995.

2. Κατά τις εν λόγω διαπραγματεύσεις αμφότερα τα μέρη επανέλαβαν τον μακροπρόθεσμο στόχο τους να αναπτύξουν τις εμπορικές συναλλαγές τους στον τομέα των κλωστοϋφαντουργικών προϊόντων και ενδυμάτων. Γι' αυτό το σκοπό συμφωνήθηκε ότι τα μέρη θα διαπραγματευτούν κατά το έτος 2000 μία πλέον μακροπρόθεσμη συμφωνία σκοπός της οποίας θα είναι η πλήρης ελευθέρωση του εμπορίου κλωστοϋφαντουργικών προϊόντων, παράλληλα με την ευθυγράμμιση των δασμολογικών συντελεστών της Ουκρανίας με τους συντελεστές που εφαρμόζονται από την Ευρωπαϊκή Κοινότητα. Σκοπός αυτής της συμφωνίας θα είναι η κατάργηση, κατά την έναρξη εφαρμογής της, των ποσοτικών περιορισμών για τις κατηγορίες προϊόντων των οποίων τα ποσοστά χρησιμοποίησης ήταν χαμηλότερα από 2% το 1999 (κατηγορίες 1, 2, 2A, 3, 9, 12, 20, 23, 37, 67 και 115).

3. Τα μέρη συμφώνησαν να τροποποιήσουν τις ακόλουθες διατάξεις της συμφωνίας :

3.1. Το παράρτημα Ι, το οποίο καθορίζει τα προϊόντα που αναφέρονται στο άρθρο 1 της συμφωνίας αντικαθίσταται από το παράρτημα 1 του κανονισμού (ΕΚ) 3030/93 (περισσότερες λεπτομέρειες υπάρχουν στο προσάρτημα 1 της παρούσας επιστολής).

3.2. Το παράρτημα ΙΙ, το οποίο καθορίζει τους ποσοτικούς περιορισμούς για τις εξαγωγές από την Ουκρανία προς την Ευρωπαϊκή Κοινότητα ανικαθίσταται από το προσάρτημα 2 της παρούσας επιστολής. Για το έτος 1999 θα αυξηθούν οι ποσοτικοί περιορισμοί κατά 60% για τις κατηγορίες κλωστοϋφαντουργικών προϊόντων 6, 7, 15 και 16, και κατά 50 % για τις κατηγορίες 5, 26/27, 29 και 50. Για το έτος 2000, με την επιφύλαξη των όρων και διαδικασιών της παραγράφου 5 της παρούσας επιστολής, η αύξηση θα είναι 30 % σε σύγκριση με τα πραγματικά επίπεδα του 1999, για όλες τις κατηγορίες κλωστοϋφαντουργικών προϊόντων, με εξαίρεση τις κατηγορίες 5, 6, 7, 15, 16, 26/27, 29 και 50, για τις οποίες η αύξηση θα είναι 50 % σε σύγκριση με τα πραγματικά επίπεδα του 1999.

3.3. Το παράρτημα του πρωτοκόλλου Γ, το οποίο καθορίζει τους ποσοτικούς περιορισμούς για τις εξαγωγές από τη Δημοκρατία της Ουκρανίας προς την Ευρωπαϊκή Κοινότητα μετά τις εργασίες τελειοποίησης προς επανεισαγωγή στη Δημοκρατία της Ουκρανίας αντικαθίσταται από το προσάρτημα 3 παρούσας επιστολής.

3.4. Στο άρθρο 20, παράγραφος 1, η δεύτερη και τρίτη περίοδος αντικαθίστανται από τα εξής : "Αυτό ισχύει έως τις 31.12.2000."

4. Τα μέρη συμφώνησαν ότι για τις εισαγωγές στην Ουκρανία κλωστοϋφαντουργικών προϊόντων τα οποία προέρχονται από την Κοινότητα και απαριθμούνται στο προσάρτημα 4 δεν θα σημειώνεται υπέρβαση των συντελεστών των εισαγωγικών δασμών που αναφέρονται στο εν λόγω παράρτημα (προϊόντα που αναφέρονται στα κεφάλαια 50 έως 63 του Εναρμονισμένου Συστήματος).

5. Τα μέρη συμφώνησαν ότι η ισορροπία της παρούσας συμφωνίας, που αποτελεί μία δέσμη από αμοιβαίες παραχωρήσεις, εξαρτάται από την πλήρη και πιστή εφαρμογή όλων των όρων της συμφωνίας. Για την εποπτεία της εφαρμογής της συμφωνίας, θα πραγματοποιηθούν διαβουλεύσεις μεταξύ των μερών κατά το πρώτο τρίμηνο του 2000, κατά τις οποίες οι ποσοτικοί περιορισμοί για το έτος 2000 που καθορίζονται στο προσάρτημα 2 θα επανεξεταστούν ενδεχομένως προκειμένου να διευκολυνθεί η περαιτέρω ανάπτυξη του εμπορίου.

Τα επίπεδα των ποσοτικών περιορισμών για το έτος 2000, όπως καθορίζονται στο προσάρτημα 2, θα αυξηθούν αυτόματα μετά την επιβεβαίωση ότι τα δασμολογικά επίπεδα μειώθηκαν στα επίπεδα που καθορίζονται στο προσάρτημα 3. Η Ουκρανία αναλαμβάνει τη δέσμευση να παράσχει αυτή την επιβεβαίωση έως τις 31 Μαρτίου 2000.

Τα μέρη συμφώνησαν επίσης ότι οι ποσοτικοί περιορισμοί του έτους 2000 θα είναι ίδιοι με εκείνους του 1999, έως ότου η Ουκρανία εφαρμόσει τους εισαγωγικούς δασμούς που καθορίζονται στο παράρτημα ΙΙΙ.

6. Σε περίπτωση μη εφαρμογής αυτών των συντελεστών, η Κοινότητα έχει το δικαίωμα να επαναφέρει για το έτος 2000 τα επίπεδα των ποσοτικών περιορισμών που ίσχυαν για το 1999, όπως αναφέρεται στην ανταλλαγή επιστολών που μονογραφήθηκε στις 9 Νοεμβρίου 1995.

7. Εάν η Ουκρανία καταστεί μέλος του Παγκόσμιου Οργανισμού Εμπορίου πριν από την ημερομηνία λήξης της συμφωνίας, η παρούσα συμφωνία και τα παραρτήματά της θα εφαρμόζονται και θα γνωστοποιηθούν στον Παγκόσμιο Οργανισμό Εμπορίου ως διοικητικές συμφωνίες, των οποίων οι διατάξεις θα εφαρμόζονται στο πλαίσιο των συμφωνιών και κανόνων του Παγκόσμιου Οργανισμού Εμπορίου.

8. Παρακαλείται η κυβέρνησή σας να επιβεβαιώσει εάν αποδέχεται τα ανωτέρω. Εάν τα αποδέχεται, η παρούσα συμφωνία υπό μορφή ανταλλαγής επιστολών θα αρχίσει να ισχύει την πρώτη ημέρα του μηνός που ακολουθεί την ημέρα κατά την οποία τα μέρη γνωστοποίησαν αμοιβαία ότι οι απαραίτητες νομικές διαδικασίες έχουν ολοκληρωθεί. Εντωμεταξύ, η συμφωνία θα εφαρμοστεί προσωρινά το αργότερο την 1η Δεκεμβρίου 1999 υπό τους όρους που θα καθοριστούν με ανταλλαγή διακοινώσεων (βλέπε προσάρτημα 5).

Μετά τιμής,

Για το Συμβούλιο της Ευρωπαϊκής Ένωσης

Προσάρτημα 1

Το παράρτημα Ι της συμφωνίας μεταξύ της Ευρωπαϊκής Κοινότητας και της Ουκρανίας για το εμπόριο κλωστοϋφαντουργικών προϊόντων το οποίο μονογραφήθηκε στις 5 Μαΐου 1993 αντικαθίσταται από το παράρτημα Ι του κανονισμού 3030/93/ΕΚ [3]. Με την επιφύλαξη των κανόνων για την ερμηνεία της συνδυασμένης ονοματολογίας, η διατύπωση της περιγραφής των προϊόντων θεωρείται ότι έχει ενδεικτική μόνο αξία, εφόσον τα προϊόντα που περιλαμβάνονται σε κάθε κατηγορία καθορίζονται στο εν λόγω παράρτημα με κωδικούς ΣΟ. Όπου μπροστά από τον κωδικό ΣΟ υπάρχει το σύμβολο "ex", τα προϊόντα που περιλαμβάνονται σε κάθε κατηγορία καθορίζονται από τον κωδικό ΣΟ και από την αντίστοιχη περιγραφή.

[3] Το παράρτημα αυτό δημοσιεύθηκε στην Επίσημη Εφημερίδα των ΕΚ αριθ. L 134 της 28.5.1999.

Προσάρτημα 2

Παράρτημα II

(Η πλήρης περιγραφή των προϊόντων των κατηγοριών που απαριθμούνται στο παρόν παράρτημα περιλαμβάνεται στο παράρτημα Ι της συμφωνίας)

>ΘΕΣΗ ΠIΝΑΚΑ>

χιλ. τεμάχια: Χιλιάδες τεμάχια χιλ. ζεύγη: Χιλιάδες ζεύγη

Προσάτημα 3

Παράρτημα του πρωτοκόλλου Γ

(Η πλήρης περιγραφή των προϊόντων των κατηγοριών που απαριθμούνται στο παρόν παράρτημα περιλαμβάνεται στο παράρτημα Ι της συμφωνίας)

ΠΟΣΟΣΤΩΣΕΙΣ ΕΠΤ

Κοινοτικά ποσοτικά όρια

>ΘΕΣΗ ΠIΝΑΚΑ>

Xιλ. τεμάχια: Χιλιάδες τεμάχια Χιλ. ζεύγη: Χιλιάδες ζεύγη

Προσάρτημα 4

Μέγιστοι δασμολογικοί συντελεστές που εφαρμόζονται στις εισαγωγές στην Ουκρανία κλωστοϋφαντουργικών προϊόντων από την Ευρωπαϊκή Κοινότητα

>ΘΕΣΗ ΠIΝΑΚΑ>

Προσάρτημα 5

ΑΝΤΑΛΛΑΓΗ ΔΙΑΚΟΙΝΩΣΕΩΝ

Η Γενική Διεύθυνση Εμπορίου της Ευρωπαϊκής Επιτροπής απευθύνει τους χαιρετισμούς της προς την αποστολή της Ουκρανίας και αναφέρεται στη συμφωνία μεταξύ της Ευρωπαϊκής Κοινότητας και της Ουκρανίας για το εμπόριο κλωστοϋφαντουργικών προϊόντων που μονογραφήθηκε στις 5 Μαΐου 1993, όπως τροποποιήθηκε τελευταία από τη συμφωνία υπό μορφή ανταλλαγής επιστολών που μονογραφήθηκε στις 15 Οκτωβρίου 1999.

Η Γενική Διεύθυνση Εμπορίου επιθυμεί να ενημερώσει την αποστολή της Ουκρανίας ότι, ενώ αναμένεται η ολοκλήρωση των απαραίτητων διαδικασιών για τη σύναψη και την έναρξη ισχύος της συμφωνίας υπό μορφή ανταλλαγής επιστολών, η Ευρωπαϊκή Κοινότητα είναι πρόθυμη να επιτρέψει την ντε φάκτο εφαρμογή των διατάξεων της συμφωνίας από τις .... Αυτό ισχύει υπό τον όρο ότι τα μέρη δύνανται οποιαδήποτε στιγμή να θέσουν τέλος σ' αυτή την ντε φάκτο εφαρμογή της συμφωνίας υπό μορφή ανταλλαγής επιστολών εφόσον προειδοποιήσουν 4 μήνες νωρίτερα.

Η Γενική Διεύθυνση Εμπορίου ζητά από την αποστολή της Ουκρανίας να επιβεβαιώσει τη συμφωνία της σχετικά με τα ανωτέρω .

Επιστολή της κυβέρνησης της Ουκρανίας

Κύριε,

Σας γνωστοποιώ ότι έλαβα την ακόλουθη επιστολή σας της&.. :

Κύριε,

1. Η παρούσα επιστολή αναφέρεται στις διαπραγματεύσεις που διεξήχθησαν στις 14 και 15 Οκτωβρίου 1999 μεταξύ των αντίστοιχων αντιπροσωπειών της Ευρωπαϊκής Κοινότητας και της Ουκρανίας με σκοπό την ανανέωση της συμφωνίας μεταξύ της Ευρωπαϊκής Κοινότητας και της Ουκρανίας για το εμπόριο κλωστοϋφαντουργικών προϊόντων, συμπεριλαμβανομένων των παραρτημάτων της και των εγκεκριμένων πρακτικών ("η συμφωνία") που μονογραφήθηκε στις 5 Μαΐου 1993, όπως τροποποιήθηκε τελευταία και παρατάθηκε με τη συμφωνία υπό μορφή ανταλλαγής επιστολών η οποία μονογραφήθηκε στις 9 Νοεμβρίου 1995.

2. Κατά τις εν λόγω διαπραγματεύσεις αμφότερα τα μέρη επανέλαβαν τον μακροπρόθεσμο στόχο τους να αναπτύξουν τις εμπορικές συναλλαγές τους στον τομέα των κλωστοϋφαντουργικών προϊόντων και ενδυμάτων. Γι' αυτό το σκοπό συμφωνήθηκε ότι τα μέρη θα διαπραγματευτούν κατά το έτος 2000 μία πλέον μακροπρόθεσμη συμφωνία σκοπός της οποίας θα είναι η πλήρης ελευθέρωση του εμπορίου κλωστοϋφαντουργικών προϊόντων, παράλληλα με την ευθυγράμμιση των δασμολογικών συντελεστών της Ουκρανίας με τους συντελεστές που εφαρμόζονται από την Ευρωπαϊκή Κοινότητα. Σκοπός αυτής της συμφωνίας θα είναι η κατάργηση, κατά την έναρξη εφαρμογής της, των ποσοτικών περιορισμών για τις κατηγορίες προϊόντων των οποίων τα ποσοστά χρησιμοποίησης ήταν χαμηλότερα από 2% το 1999 (κατηγορίες 1, 2, 2A, 3, 9, 12, 20, 23, 37, 67 και 115).

3. Τα μέρη συμφώνησαν να τροποποιήσουν τις ακόλουθες διατάξεις της συμφωνίας :

3.1. Το παράρτημα Ι, το οποίο καθορίζει τα προϊόντα που αναφέρονται στο άρθρο 1 της συμφωνίας αντικαθίσταται από το παράρτημα 1 του κανονισμού (ΕΚ) 3030/93 (περισσότερες λεπτομέρειες υπάρχουν στο προσάρτημα 1 της παρούσας επιστολής).

3.2. Το παράρτημα ΙΙ, το οποίο καθορίζει τους ποσοτικούς περιορισμούς για τις εξαγωγές από την Ουκρανία προς την Ευρωπαϊκή Κοινότητα ανικαθίσταται από το προσάρτημα 2 της παρούσας επιστολής. Για το έτος 1999 θα αυξηθούν οι ποσοτικοί περιορισμοί κατά 60% για τις κατηγορίες κλωστοϋφαντουργικών προϊόντων 6, 7, 15 και 16, και κατά 50 % για τις κατηγορίες 5, 26/27, 29 και 50. Για το έτος 2000, με την επιφύλαξη των όρων και διαδικασιών της παραγράφου 5 της παρούσας επιστολής, η αύξηση θα είναι 30 % σε σύγκριση με τα πραγματικά επίπεδα του 1999, για όλες τις κατηγορίες κλωστοϋφαντουργικών προϊόντων, με εξαίρεση τις κατηγορίες 5, 6, 7, 15, 16, 26/27, 29 και 50, για τις οποίες η αύξηση θα είναι 50 % σε σύγκριση με τα πραγματικά επίπεδα του 1999.

3.3. Το παράρτημα του πρωτοκόλλου Γ, το οποίο καθορίζει τους ποσοτικούς περιορισμούς για τις εξαγωγές από τη Δημοκρατία της Ουκρανίας προς την Ευρωπαϊκή Κοινότητα μετά τις εργασίες τελειοποίησης προς επανεισαγωγή στη Δημοκρατία της Ουκρανίας αντικαθίσταται από το προσάρτημα 3 παρούσας επιστολής.

3.4. Στο άρθρο 20, παράγραφος 1, η δεύτερη και τρίτη περίοδος αντικαθίστανται από τα εξής : "Αυτό ισχύει έως τις 31.12.2000."

4. Τα μέρη συμφώνησαν ότι για τις εισαγωγές στην Ουκρανία κλωστοϋφαντουργικών προϊόντων τα οποία προέρχονται από την Κοινότητα και απαριθμούνται στο προσάρτημα 4 δεν θα σημειώνεται υπέρβαση των συντελεστών των εισαγωγικών δασμών που αναφέρονται στο εν λόγω παράρτημα (προϊόντα που αναφέρονται στα κεφάλαια 50 έως 63 του Εναρμονισμένου Συστήματος).

5. Τα μέρη συμφώνησαν ότι η ισορροπία της παρούσας συμφωνίας, που αποτελεί μία δέσμη από αμοιβαίες παραχωρήσεις, εξαρτάται από την πλήρη και πιστή εφαρμογή όλων των όρων της συμφωνίας. Για την εποπτεία της εφαρμογής της συμφωνίας, θα πραγματοποιηθούν διαβουλεύσεις μεταξύ των μερών κατά το πρώτο τρίμηνο του 2000, κατά τις οποίες οι ποσοτικοί περιορισμοί για το έτος 2000 που καθορίζονται στο προσάρτημα 2 θα επανεξεταστούν ενδεχομένως προκειμένου να διευκολυνθεί η περαιτέρω ανάπτυξη του εμπορίου.

Τα επίπεδα των ποσοτικών περιορισμών για το έτος 2000, όπως καθορίζονται στο προσάρτημα 2, θα αυξηθούν αυτόματα μετά την επιβεβαίωση ότι τα δασμολογικά επίπεδα μειώθηκαν στα επίπεδα που καθορίζονται στο προσάρτημα 3. Η Ουκρανία αναλαμβάνει τη δέσμευση να παράσχει αυτή την επιβεβαίωση έως τις 31 Μαρτίου 2000.

Τα μέρη συμφώνησαν επίσης ότι οι ποσοτικοί περιορισμοί του έτους 2000 θα είναι ίδιοι με εκείνους του 1999, έως ότου η Ουκρανία εφαρμόσει τους εισαγωγικούς δασμούς που καθορίζονται στο παράρτημα ΙΙΙ.

6. Σε περίπτωση μη εφαρμογής αυτών των συντελεστών, η Κοινότητα έχει το δικαίωμα να επαναφέρει για το έτος 2000 τα επίπεδα των ποσοτικών περιορισμών που ίσχυαν για το 1999, όπως αναφέρεται στην ανταλλαγή επιστολών που μονογραφήθηκε στις 9 Νοεμβρίου 1995.

7. Εάν η Ουκρανία καταστεί μέλος του Παγκόσμιου Οργανισμού Εμπορίου πριν από την ημερομηνία λήξης της συμφωνίας, η παρούσα συμφωνία και τα παραρτήματά της θα εφαρμόζονται και θα γνωστοποιηθούν στον Παγκόσμιο Οργανισμό Εμπορίου ως διοικητικές συμφωνίες, των οποίων οι διατάξεις θα εφαρμόζονται στο πλαίσιο των συμφωνιών και κανόνων του Παγκόσμιου Οργανισμού Εμπορίου.

8. Παρακαλείται η κυβέρνησή σας να επιβεβαιώσει εάν αποδέχεται τα ανωτέρω. Εάν τα αποδέχεται, η παρούσα συμφωνία υπό μορφή ανταλλαγής επιστολών θα αρχίσει να ισχύει την πρώτη ημέρα του μηνός που ακολουθεί την ημέρα κατά την οποία τα μέρη γνωστοποίησαν αμοιβαία ότι οι απαραίτητες νομικές διαδικασίες έχουν ολοκληρωθεί. Εντωμεταξύ, η συμφωνία θα εφαρμοστεί προσωρινά το αργότερο την 1η Δεκεμβρίου 1999 υπό τους όρους που θα καθοριστούν με ανταλλαγή διακοινώσεων (βλέπε προσάρτημα 5).

Μετά τιμής."

Σας επιβεβαιώνω ότι η κυβέρνηση της Ουκρανίας συμφωνεί με το περιεχόμενο της επιστολής σας.

Μετά τιμής.

Για την κυβέρνηση της Ουκρανίας

Προσάρτημα 1

Το παράρτημα Ι της συμφωνίας μεταξύ της Ευρωπαϊκής Κοινότητας και της Ουκρανίας για το εμπόριο κλωστοϋφαντουργικών προϊόντων το οποίο μονογραφήθηκε στις 5 Μαΐου 1993 αντικαθίσταται από το παράρτημα Ι του κανονισμού 3030/93/ΕΚ [4]. Με την επιφύλαξη των κανόνων για την ερμηνεία της συνδυασμένης ονοματολογίας, η διατύπωση της περιγραφής των προϊόντων θεωρείται ότι έχει ενδεικτική μόνο αξία, εφόσον τα προϊόντα που περιλαμβάνονται σε κάθε κατηγορία καθορίζονται στο εν λόγω παράρτημα με κωδικούς ΣΟ. Όπου μπροστά από τον κωδικό ΣΟ υπάρχει το σύμβολο "ex", τα προϊόντα που περιλαμβάνονται σε κάθε κατηγορία καθορίζονται από τον κωδικό ΣΟ και από την αντίστοιχη περιγραφή.

[4] Το παράρτημα αυτό δημοσιεύθηκε στην Επίσημη Εφημερίδα των ΕΚ αριθ. L 134 της 28.5.1999.

Προσάρτημα 2

Παράρτημα II

(Η πλήρης περιγραφή των προϊόντων των κατηγοριών που απαριθμούνται στο παρόν παράρτημα περιλαμβάνεται στο παράρτημα Ι της συμφωνίας)

>ΘΕΣΗ ΠIΝΑΚΑ>

χιλ. τεμάχια: Χιλιάδες τεμάχια χιλ. ζεύγη: Χιλιάδες ζεύγη

Προσάτημα 3

Παράρτημα του πρωτοκόλλου Γ

(Η πλήρης περιγραφή των προϊόντων των κατηγοριών που απαριθμούνται στο παρόν παράρτημα περιλαμβάνεται στο παράρτημα Ι της συμφωνίας)

ΠΟΣΟΣΤΩΣΕΙΣ ΕΠΤ

Κοινοτικά ποσοτικά όρια

>ΘΕΣΗ ΠIΝΑΚΑ>

Xιλ. τεμάχια: Χιλιάδες τεμάχια Χιλ. ζεύγη: Χιλιάδες ζεύγη

Προσάρτημα 4

Μέγιστοι δασμολογικοί συντελεστές που εφαρμόζονται στις εισαγωγές στην Ουκρανία κλωστοϋφαντουργικών προϊόντων από την Ευρωπαϊκή Κοινότητα

>ΘΕΣΗ ΠIΝΑΚΑ>

Προσάρτημα 5

ΑΝΤΑΛΛΑΓΗ ΔΙΑΚΟΙΝΩΣΕΩΝ

Η αποστολή της Ουκρανίας απευθύνει τους χαιρετισμούς της προς τη Γενική Διεύθυνση Εμπορίου της Ευρωπαϊκής Επιτροπής και απαντά στη διακοίνωση της Γενικής Διεύθυνσης (ημερομηνία ρηματικής διακοίνωσης) σχετικά με τη συμφωνία για το εμπόριο κλωστοϋφαντουργικών προϊόντων που μονογραφήθηκε στις 5 Μαΐου 1993, όπως τροποποιήθηκε τελευταία από τη συμφωνία υπό μορφή ανταλλαγής επιστολών που μονογραφήθηκε στις 15 Οκτωβρίου 1999.

Η αποστολή της Ουκρανίας επιβεβαιώνει στη Γενική Διεύθυνση Εμπορίου ότι, ενώ αναμένεται η ολοκλήρωση των απαραίτητων διαδικασιών για τη σύναψη και την έναρξη ισχύος της συμφωνίας υπό μορφή ανταλλαγής επιστολών, η κυβέρνηση της Ουκρανίας είναι πρόθυμη να επιτρέψει την ντε φάκτο εφαρμογή των διατάξεων της συμφωνίας από τις .... Αυτό ισχύει υπό τον όρο ότι τα μέρη δύνανται οποιαδήποτε στιγμή να θέσουν τέλος σ' αυτή την ντε φάκτο εφαρμογή της συμφωνίας υπό μορφή ανταλλαγής επιστολών εφόσον προειδοποιήσουν 4 μήνες νωρίτερα.

Η αποστολή της Ουκρανίας εκφράζει προς τη Γενική Διεύθυνση Εμπορίου της Ευρωπαϊκής Επιτροπής τη βαθύτατη εκτίμησή της.